《呈四表兄求栖碧遗文》
宋代·廖行之

诗亡自昔周之东，末乃赖有三闾翁。
三闾避谗思去国，当时无闾歌雨濛。
忠怀义概不见省，独以文字涂幽穷。
高情寓物发叹咏，忧深思远言非空。
富如渤澥产百怪，浩若九万扶摇风。
后来文士引继出，思援弓缴随冥鸿。
二都以降更七代，浸堕侈靡淫哇中。
新奇妩媚乏典则，往往体制多称宫。
汗牛充栋号繁博，简策冗长何其丰。
至音寂寥风雅坠，天球何处求玲珑。
辽辽旷世一杜叟，粹出于正排夷戎。
丁年天宝适倥偬，崎岖奔走方匆匆。
有我未始不忧国，岂若儿辈随朱红。
瞻前无邻后无配，膏馥残賸何丰融。
少陵以来栖碧老，笔锋闪闪矛新砻。
九原已矣不可作，知有妙烝嵩。
生平寤寐祈一见，如垢未沐头方蓬。
君无恐我误雌霓，研覈讽诵犹能工。

作者简介：廖行之（1137～1189） ，字天民，号省斋，南宋衡州（今湖南省衡阳市）闾。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。